**КАНСПЕКТ УРОКА ПА ЛІТАРАТУРНАМУ ЧЫТАННЮ**

**Тэма:** Генадзь Пашкоў "Выратаванне вожыка".

**Мэты:** узбагачаць лексіку вучняў словамі з тэксту; развіваць творчыя здольнасці прыдумваць папярэднія падзеі па загалоўку твора i ілюстрацыі да яго; выпрацоўваць уменне ацэньваць дзеянні і ўчынкі герояў, падбіpаць словы і выразы для характарыстыкі герояў; развіваць, уменне даказваць сваё меркаванне з дапамогай тэксту; удасканальваць уменне выразна і правільна чытаць верш ўголас з захаваннем інтанацыі сказа, выхоўваць уважлівыя адноcіны да дзікіх жывёл.

**Абсталяванне:** Жуковіч, М.В. Літаратурнае чытанне : вучэбны дапаможнік для 4-га класа ўстаноў агульнай сярэдняй адукацыі з бел. і рус. мовамі навучання / М.В. Жуковіч. – Мінск : НІА, 2018. – 129 с.; картка з вершам Я. Жабко “Вясна маладосці крыніца”; картка з назвай верша.

**Ход урока**

**1) Арганізацыйны момант.**

– Хлопчыкі і дзяўчынкі, вітаю ва на нашым уроку. Праверым, як селі; як ляжаць рукі; як трымаеце спінку? Гатовыя да ўрока? Тады пачынаем працаваць.

**2) Праверка дамашняга задання.**

– Дома вам трэба было навучыцца выразна чытаць апавяданне “Беручы – аддаваць” Янкі Сіпакова.

Конкурс на лепшага чытача.

**3) Маўленчая размінка.**

Настаўнік чытае верш Яніны Жабко "Вясна маладосці крыніца". На дошцы верш:

Вясеннія гукі мы чуем

I подых цяпла адчуваем,

Вясны краявіды малюем

I першыя кветкі збіраем.

– Вясна! - ўсё крычыць нам наўкола,

I так палыхае зарніца!

– Да восені – кажам мы школе.

Вясна – маладосці крыніца.

– Прачытайце верш самастойна.

– Якія гукі мы чуем вясной?

– Што вы ўяўлялі сабе, калі чыталі і слухалі гэты верш?

– Як вы разумееце вобразныя словы аўтара: “Вясна – маладосці крыніца”?

**4) Вывучэнне новага матэрыялу.**

* **Паведамленне тэмы ўрока.**

– Сёння на ўроку мы пазнаёмімся з вершам Генадзя Пашкова “Выратаванне вожыка”.

Настаўнік вывешвае на дошку назву верша.

– Паглядзіце на малюнак на старонцы 57. Што вы бачыце? (Дрэвы, дзяўчынку з грыбамі, вожыка) Як вы думаеце, пра што будзе расказвацца ў вершы? (Пра вожыка і дзяўчынку)

Зараз вы паслухаеце верш і скажаце, што здарылася з вожыкам?

* **Знаёмства з вершам Г. Пашкова.**

**Чытанне твора настаўнікам, праверка першаснага ўспрымання.**

Настаўнік чытае верш, пасля чаго прапануе вучням пытанне:

– Што здарылася з вожыкам?

– Калі і дзе знайшлі дзеці вожыка? (Вечарам. Ля трох разгалістых дубоў)

– Што здарылася з вожыкам? (Упаў у яму ля лаўжа)

**Слоўнікавая работа.**

Што значыць “акрыяць”? (паправіцца пасля хваробы, ачуняць; набрацца сіл, акрэпнуць) А што значыць “затухаць”? (шчыльна абхінуць, укрыць чым-небудзь) Як вы разумееце словы “лоўж” (куча сухога галля), “хукаць” (выпускаць ротам струмень паветра, каб агрэць, прыцішыць боль)?

(Скласці сказы са словамі акрыяць і хукаць)

**Чытанне і аналіз твора вучнямі.**

Вучні чытаюць верш, па ланцужку.

– Чаму Наташа вымушана была забраць яго дамоў? Ці правільна яна зрабіла? Дакажыце сваю думку адпаведнымі радкамі з тэксту.

Вучні чытаюць верш самі сабе

– Якімі якасцямі характару вызначаецца дзяўчынка? Патлумачце.

– Як вы разумееце сэнс радкоў:

…не згаснуць знічкі ў вачах

любві, спагады, жальбы?

– Чаму аўтар гаворыць, што вожыка прыйдзецца аднесці назад у лес? Аргуменуйце.

**Другасны сінтэз.**

Вучні чытаюць верш па абзацах.

– Вызначце тэму і асноўную думку твора.

**5) Падвядзенне вынікаў.**

– З якім вершам вы пазнаёміліся? (“Выратаванне вожыка”)

– Хто яго аўтар? (Генадзь Пашкоў)

– Якія новыя словы вывучылі сёння? (Акрыяць, затухаць, лоўж, хукаць)

– Пра што гэты верш?

– Які жыццёвы ўрок вы атрымалі ад пісьменніка?

**6) Дамашняе заданне.**

– Падрыхтаваць выразнае чытанне верша. Зрабіць малюнак да верша.

**7) Рэфлексія.**

– Адкажыце на пытанні:

* Як вы адчувалі сябе на ўроку?
* Хто адчуваў радасць, лёгкасць, спакой? Чаму?
* Хто адчуваў сум, трывожнасць? Чаму?

– Урок скончаны. Дзякую за працу!

Вясеннія гукі мы чуем

I подых цяпла адчуваем,

Вясны краявіды малюем

I першыя кветкі збіраем.

– Вясна! - ўсё крычыць нам наўкола,

I так палыхае зарніца!

– Да восені – кажам мы школе.

Вясна – маладосці крыніца.

Генадзь Пашкоў

“Выратаванне вожыка”